रथ(बस) में मुख्यमंत्री वसुंधरा राजे की आवश्यकताओं के अनुसार आवश्यक साधन-सुविधाएं मौजूद हैं। रथ में सोने के लिए सिंगल बेड,कुर्सी-टेबल और दो सोफे भी रखे हुए हैं। बस की छत पर जाने के लिए इसमें एक हाइड्रोलिक लिफ्ट भी लगी है। वसुंधरा राजे अपनी यात्रा के दौरान रास्ते में जगह-जगह पार्टी कार्यकर्ताओं और आमजन से रुबरु होने के लिए इसी लिफ्ट से बस की छत पर पहुंचती हैं। यह बस पूरी तहर से वातानुकूलित है । भगवा रंग से रंगी है बस के चारों तरफ वसुंधरा के साथ प्रधानमंत्री नरेंद्र मोदी, भाजपा के राष्ट्रीय अध्यक्ष अमित शाह और प्रदेशाध्यक्ष मदनलाल सैनी की तस्वीर भी लगी हुई है।